EkBass/fiwiki-20250220-pages-articles huggingface dataset:
Dicraeosaurus

Dicraeosaurus on sukupuuttoon kuollut sauropodeihin kuuluva dinosaurus. Se eli 150 miljoonaa vuotta sitten myöhäisellä jurakaudella. Suvusta on nimetty kaksi lajia, Dicraeosaurus hansemanni ja Dicraeosaurus sattleri. Laji D. hansemanni eli noin 155–145 miljoonaa vuotta sitten ja laji D. sattleri taas noin 150–145 miljoonaa vuotta sitten. Dinosaurus käytti ravinnokseen kasveja. Sen fossiileita on löydetty Tansaniasta. Dicraeosaurus tarkoittaa ”kaksihaaraista liskoa”. == Koko ja ulkonäkö == Dicraeosauruksella oli pituutta 12 metriä. Sauropodien mittakaavassa kyseessä oli melko pienikokoinen dinosaurus. Se oli kuitenkin hieman suurempi kuin sen heimon toinen jäsen, Amargasaurus. Dicraeosauruksen kaula oli muihin sauropodeihin verrattuna lyhyempi, joten se käytti luultavasti ravintonaan pensaita puiden sijaan. Dinosauruksen niskan ja selän nikamien neuraalihaarakkeiden välissä oli mahdollisesti pingottunut, purjeen muotoinen ihokerros. Dicraeosaurus käytti sitä mahdollisesti joko ruumiinlämpötilan säätelyyn, puolustautumiseen tai kommunikointiin lajin muiden edustajien kanssa. == Elinolot == Dicraeosauruksen ohella samalta seudulta on löydetty niin stegosaureihin kuuluvan Kentrosauruksen kuin toisen sauropodin Giraffatitanin jäänteitä. Dinosaurukset elivät samalla alueella ja käyttivät erilaista ravintoa, jotta ne eivät olisi tulleet syödyksi toisen lajin ravintoa ja täten aiheuttaneet toiselle ravinnonhukkaa. Samalla tapaa toimivat esimerkiksi Brachiosaurus, Diplodocus ja Stegosaurus samassa ekosysteemissä jurakauden loppupuolella läntisessä Pohjois-Amerikassa. == Lähteet == Luokka:Sauropodit
Love (Lapkon albumi)

Love (tyyliteltynä ΓΟΛΕ) on Lapkon viides studioalbumi, joka julkaistiin 9. toukokuuta 2012. Se debytoi Suomen virallisen listan kymmenennellä sijalla, ja pysyi listalla yhteensä kuusi viikkoa. == Vastaanotto == Desibeli.net Imperiumi 7½/10 Inferno Rumba Soundi V2.fi Albumi sai hyvän vastaanoton. Infernon arvioija piti albumia ”napakkana ja karuna”, joka sisältää vaikutteita Toolin rytmiikasta, ja totesi albumin olevan erinomainen tuotannon jatke, vaikkei se olekaan kitaramelodisesti huippuunsa viritettyä. Rumban Oskari Onninen tokaisi levyarviossaan yhtyeen olevan ”Suomen paras vuoden 2001 trendimusiikkia soittava yhtye”, ja albumia post-hardcoreksi ilman hardcorea. Hän sanoi albumin tahtilajitaiteilun ja kornien lyriikoiden aiheuttavan ristiriitaisia, häiritseviä väristyksiä. Soundin Juha Leevelä antoi albumille täydet viisi tähteä. Hän sanoi yhteistyön tuottaja Daniel J. Goodwinin kanssa olevan toimivaa, ja piti albumia monipuolisena, valloittavia hetkiä sisältävänä teoksena. == Kappaleet == == Lähteet == == Aiheesta muualla == * ΓΟΛΕ discogs.com -sivustolla Luokka:Vuoden 2012 albumit Luokka:Lapkon albumit
Marja-Leena Piitulainen

Marja-Leena Piitulainen (o.s. Viitaniemi; s. 12. elokuuta 1945 Riihimäki) on suomalainen filosofian tohtori, joka toimi Tampereen yliopiston germaanisen filologian professorina (1993) ja jäi sittemmin eläkkeelle. Viitaniemi tuli ylioppilaaksi Pälkäneen yhteiskoulusta 1964 ja opiskeli Tampereen yliopistossa, josta hän valmistui filosofian kandidaatiksi 1969 ja lisensiaatiksi. Filosofian tohtoritutkinnon hän suoritti Jyväskylän yliopistossa 1980. Hänen saksankielinen väitöskirjansa (1980) on otsikoitu Zum Problem der Satzglieder in der deutschen Grammatik der Gegenwart. Hän on ollut vuodesta 1981 Joensuun yliopiston (nyk. Itä-Suomen yliopisto) saksan kielen dosentti. Piitulainen työskenteli Tampereen yliopistossa germaanisen filologian assistenttina (1969–1984). Assistentuurin jatkuessa hän toimi germaanisen filologian virkaatekevänä apulaisprofessorina, myöhemmin professorina, vuosina 1974 ja 1975–1979. Hän oli Vaasan korkeakoulun saksan kielen apulaisprofessori 1985–1986 ja Helsingin yliopiston germaanisen filologian apulaisprofessori 1986–1993. Tampereen yliopiston germaanisen filologian professorina Piitulainen aloitti vuonna 1993. Hän toimi Suomen Akatemian rahoittamana varttuneena tutkijana 2004–2005. Suomalaisen Tiedeakatemian jäsen Piitulainen on ollut vuodesta 2005. Hän on Suomen Valkoisen Ruusun ritarikunnan 1. luokan ritari (SVR R1). ==Tuotantoa== Piitulaisen tieteellisen tutkimustyön aihepiirejä ovat olleet kontrastiivinen kielentutkimus, tekstilingvistiikka, fraseologia, saksan kielioppi – erityisesti kielen syntaksi – ja valenssiteoria. Teoksia: * Marja-Leena Piitulainen: Zum Problem der Satzglieder in der deutschen Grammatik der Gegenwart. Jyväskylä: Jyväskylän yliopisto. 1980. ISBN 951-678-265-5. Väitöskirja. Julkaistu sarjassa Studia philologica Jyväskyläensia, 0585-5462 ; 14. * Marja-Leena Piitulainen: Das deutsche unflektierte Adjektiv als Satzglied und seine Entsprechungen im Finnischen. . Tampere: Tampereen yliopisto, 1981. ISBN 951-44-1126-9. Julkaistu sarjassa Tampereen yliopiston filologian laitos 1:n julkaisuja. Sarja B, 0358-3538 ; no 6. * Marja-Leena Piitulainen: Zu den valenzgebundenen Bestimmungen des Adjektivs im Deutschen und im Finnischen. 1983 * Marja-Leena Piitulainen, Ursula Lehmus & Irma Sarkola: Saksan kielioppi Helsinki: Otava, 1998. ISBN 951-1-13590-2. 2. painos 2006. * Marja-Leena Piitulainen: Syntax des Deutschen unter Berücksichtigung des Kontrasts zum Finnischen. Vaasa: Vaasan yliopisto. 2000. ISBN 952-9769-17-2. Julkaistu sarjassa Saxa. Sonderban ; 3 * Marja-Leena Piitulainen & Tiina Sorvali: Aus der germanistischen Nachwuchswerkstatt. . Tampere: Tampereen yliopisto. 2001. ISBN 951-44-5237-2. Julkaistu sarjassa Deutsche Studien Tampere, 1238-531X ; 5. * Marja-Leena Piitulainen & E. Reuter (toim.) Internationale Wirtschaftskommunikation auf Deutsch. 2003 ==Lähteet== Luokka:Suomalaiset kielitieteilijät Luokka:Suomalaiset professorit Luokka:Tampereen yliopiston professorit Luokka:Vuonna 1945 syntyneet Luokka:Elävät henkilöt
Stephanie Anderson

Stephanie Anderson (s. 27. marraskuuta 1992 North St. Paul, Minnesota, Yhdysvallat) on yhdysvaltalainen jääkiekkoilija, joka pelaa Shenzhen KRS Vanke Raysissa CWHL:ssa. Anderson on pelipaikaltaan keskushyökkääjä ja laukoo vasemmalta. Hän asuu North St. Paulissa Minnesotassa. Andersonin saavutuksiin kuuluu jääkiekon maailmanmestaruus naisissa 2015 ja hopeaa nuorissa naisissa 2010. == Lähteet == Luokka:Yhdysvaltalaiset jääkiekkoilijat Luokka:Vuonna 1992 syntyneet Luokka:Elävät henkilöt
Musta kaapu

Musta kaapu (Black Robe) on Bruce Beresfordin ohjaama kanadalais- australialainen historiallinen draamaelokuva vuodelta 1991. Sen keskeisiä rooleja näyttelevät Lothaire Bluteau, Aden Young, August Schellenberg, Sandrine Holt ja Tantoo Cardinal. == Juoni == Nuori jesuiitta lähetetään 1600-luvulla Kanadan huronien keskuuteen käännyttämään intiaaniheimoa katolilaisuuteen. == Arvioita == Video-oppaassa vuodelta 1994 Bello Romano luonnehtii elokuvaa näin: ”Ankaraa luontoa kauniisti kuvaava, intiaanikulttuurin ja kristinuskon arvoja ymmärtävä vaativa katsomiskokemus.” Hän antaa sille kolme tähteä viidestä, mikä vastaa sanallista arviota ”hyvä”. Musta kaapu palkittiin Genie Awards -palkintogaalassa vuoden parhaana kanadalaiselokuvana. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == Luokka:Vuoden 1991 australialaiset elokuvat Luokka:Vuoden 1971 kanadalaiset elokuvat Luokka:Bruce Beresfordin ohjaamat elokuvat Luokka:Historialliset draamaelokuvat Luokka:Romaaneihin perustuvat elokuvat
Ahlsell

Ahlsell on ruotsalainen Pohjoismaissa ja Baltian maissa toimiva tekninen tukkukauppa. Ahlsell lopetti vuonna 2021 toimintansa Venäjällä. Ahlsell on perustettu vuonna 1877. Ahlsell-konsernin liikevaihto oli 5 miljardia euroa vuonna 2022.https://www.ahlsell.fi/Tietoa-ahlsellista/Ahlsell- yrityksena/ahlsell-lukuina/ Vuonna 2022 Suomessa toimivan Ahlsell Oy:n liikevaihto oli 407 miljoonaa euroa ja henkilöstöä noin 600.https://www.is.fi/yritys/ahlsell-oy/helsingfors/1819153-8/ == Lähteet == == Aiheesta muualla == * https://www.ahlsell.fi/Tietoa-ahlsellista/Ahlsell- yrityksena/ * https://www.ahlsell.fi/Tietoa-ahlsellista/Ahlsell- yrityksena/historia/ Luokka:Tukkukaupat
Zsar

Zsar tai Zsar Outlet Village on Vaalimaalla, Virolahdella sijaitseva kauppakeskus, jonka toiminnasta vastaa Zsar Oy. Sitä on mainostettu Suomen ensimmäisenä tehtaanmyymäläkylänä. Zsar avattiin 29. marraskuuta 2018, ja sen suunniteltiin palvelevan erityisesti rajan ylittäviä venäläisturisteja. Zsarin rakennusten arkkitehtuuri on saanut vaikutteita empire-tyylisuunnasta . Joulukuun puolivälissä 2020 Zsar Oy ja sen tytäryhtiö East Gate Development Kiinteistö Oy hakeutuivat yrityssaneeraukseen koronapandemian aiheuttamien taloudellisten vaikeuksien vuoksi. Kauppakeskusta pidettiin kuitenkin auki, mutta kesällä 2021 vain alle puolet liiketiloista oli vuokrattuna. Kauppakeskuksen tilanne vain paheni Venäjän hyökättyä Ukrainaan ja matkailun Venäjältä Suomeen tyrehdyttyä. Lokakuussa 2022 sekä Zsar Oy että sen kiinteistöyhtiö asetettiin konkurssiin niiden omasta hakemuksesta. Yhtiöillä on yhteensä velkaa yli 20 miljoonaa euroa, suurimpana velkojana Oma Säästöpankki. Kauppakiinteistölle löydettiin elokuussa 2024 uusi omistaja suomalaisesta yksityishenkilöstä, joka ei kuitenkaan suorittanut kauppahintaa joten kauppa purettiin 2. joulukuuta 2024. ==Lähteet== ==Aiheesta muualla== *Kauppakeskuksen verkkosivut Luokka:Suomen kauppa- ja ostoskeskukset Luokka:Virolahti
Alumiinisilikaatti

Alumiinisilikaatti (eli aluminiumsilikaatti) on yhteisnimitys joukolle kemiallisia yhdisteitä, jotka voidaan johtaa alumiinioksidista (Al2O3) ja piidioksidista (SiO2), usein hydratoituneina. Alumiinisilikaatteja esiintyy luonnossa mineraaleina, mutta niitä valmistetaan myös synteettisesti. Alumiinisilikaattien kemialliset kaavat voidaan esittää muodossa xAl2O3*ySiO2*zH2O, missä x, y ja z ovat positiivisia kokonaislukuja; z saattaa olla myös nolla. Savi koostuu suurimmaksi osaksi alumiinisilikaateista. == Esimerkkejä == Tavallisimpia alumiinisilikaatteja ovat: * Al2SiO5 (Al2O3*SiO2), joka esiintyy luonnossa kolmena eri mineraalina, andalusiittina, kyaniittina ja sillimaniittina. Niillä on sama koostumus mutta toisistaan poikkeavat kiderakenteet. * Al2Si2O5(OH)4 (Al2O3*2SiO2*2H2O), joka esiintyy luonnossa kaoliniittina ja jota sanotaan myös alumiinihydroksisilikaatiksi. Se on valkoista hienoa jauhetta, jota käytetään paperin ja kumin täyteaineena sekä maaleissa. Kaoliini eli posliinisavi on savea, joka sisältää pääasiassa kaoliniittiryhmän mineraaleja. * Al2Si2O7(OH)4 (Al2O3*2SiO2), joka tunnetaan nimellä metakaolinaatti. Sitä saadaan kaoliinista kuumentamalla sitä noin 450 °C:n lämpötilaan. * Al6Si2O13 (3Al2O3*2SiO2), jonka nimi mineraalina on mulliitti. Saman koostumuksen omaava aine voi esiintyä eri kiderakenteissa, joista kuitenkin mulliitti on tavallisessa ilmanpaineessa ainoa termodynaamisesti stabiili. Mulliittia on myös posliinissa. Sitä sanotaan myös '3:2-mulliitiksi erotukseksi seuraavasta 2:1-mulliitista.' * Al4SiO8 (2Al2O3*SiO2), '2:1-mullitti Alumiinisilikaateista on erotettava aluminosilikaatit. Viimeksi mainitut muistuttavat rakenteeltaan tyypillisiä silikaatteja, jotka koostuvat SiO4-tetraedreista, mutta aluminosilikaateissa osa tetraedrien keskellä olevista piiatomeista on korvautunut alumiiniatomeilla. Aluminosilikaatit on negatiivisesti varautuneita ioneja, minkä vuoksi sellaisia ioneja sisältävissä kiteissä on aina mukana myös positiivisia metalli-ioneja. == Alumiinisilikaatti komposiittimateriaalina ja kuituna == Alumiinisilikaatit ovat eräänlaisia kuitumateriaaleja, jotka koostuu alumiinioksidista ja piidioksidista. Tyypillisimmillään ne ovat pikemminkin lasimaisia kiinteitä liuoksia kuin kemiallisia yhdisteitä. Niiden koostumus ilmoitetaan usein painoprosentteina, jotka osoittavat, minkä verran niissä on alumiinioksidia ja minkä verran piidioksidia. Näitä kuitumateriaaleja on sideaineina irtonaisissa villoissa, huopapeitteissä, paperissa ja kartongissa. Niitä käytetään myös lämmöneristeinä teollisuudessa käytettävissä uuneissa. == Elintarvikkeiden lisäaineina == Alumiinisilikaatin käyttö paakkuuntumisenestoaineena oli sallittua 31. tammikuuta 2014 saakka, jolloin se poistettiin sallittujen lisäaineiden luettelosta. Sen E-koodi oli E559. == Lähteet == Luokka:Alumiiniyhdisteet Luokka:Silikaatit
Terhi Heinilä

Terhi Sinikka HeiniläLiikunnan ja urheilun ansiomerkit 2008. Opetus- ja kulttuuriministeriö (s. 24. marraskuuta 1962 Iittala) on suomalainen tasa- arvovaikuttaja. Hän on koulutukseltaan liikuntatieteiden maisteri ja toimii Naisjärjestöjen keskusliiton pääsihteerinä. Heinilä valittiin Naisjärjestöjen keskusliiton pääsihteeriksi vuonna 2014 eläkkeelle jääneen Leena Ruusuvuoren seuraajaksi.Naisjärjestöjen Keskusliiton uudeksi pääsihteeriksi Terhi Heinilä. Naisjärjestöjen Keskusliitto, Tasa-arvo100. 19.6.2014. Viitattu 6.4.2019 Heinilä on aiemmin ollut Liikuntatieteellisen Seuran tiedotuspäällikkönä vuosina 1991–1994 ja Euroopan komission urheiluyksikön kansallisena asiantuntijana vuonna 1996. Suomen Liikunta ja Urheilu ry:n tiedottajana hän toimi alkaen vuonna 1994 ja yhdistyksen kansainvälisten asioiden päällikkönä vuosina 1996–2009. Heinilä työskenteli kansainvälisen naisliikuntaverkoston IWG:n pääsihteerinä vuosina 2010–2014, ja hän on toiminut myös Opetus- ja kulttuuriministeriössä ja Valossa.Liikunta saanut rutkasti EU-tukea. Yle urheilu 6.4.2004, päivitetty 29.5.2012. Viitattu 6.4.2019 == Lähteet == Luokka:Suomalaiset järjestöjohtajat Luokka:Vuonna 1962 syntyneet Luokka:Elävät henkilöt
Megan Bozek

Megan Bozek (s. 27. maaliskuuta 1991 Buffalo Grove, Illinois, Yhdysvallat) on yhdysvaltalainen jääkiekkopuolustaja. Hän asuu Buffalo Grovessa, Illinoisissa. Bozek on olympiahopeamitalisti vuodelta 2014 sekä nelinkertainen naisten jääkiekon maailmanmestari vuosilta 2013, 2016, 2017 ja 2019. Olympiaturnauksessa hänet valittiin tähdistökentälliseen. == Lähteet == Luokka:Yhdysvaltalaiset jääkiekkoilijat Luokka:Yhdysvaltalaiset olympiamitalistit Luokka:Vuonna 1991 syntyneet Luokka:Elävät henkilöt
Antti Mäkinen (yritysjohtaja)

Antti Mikael Mäkinen (s. 1961) on suomalainen yritysjohtaja, joka oli Solidiumin toimitusjohtaja vuodesta 2017 vuoteen 2022. Aiemmin Mäkinen työskenteli johtajana Nordeassa (2010–2017), eQ:n toimitusjohtajana (2005–2009), sivuliikkeen johtajana SEB:ssä (1996–2005) ja osakkaana Hannes Snellman Asianajotoimistossa (1985–1996). Mäkinen on koulutukseltaan oikeustieteen kandidaatti. == Lähteet == Luokka:Suomalaiset juristit Luokka:Suomalaiset yritysjohtajat Luokka:Vuonna 1961 syntyneet Luokka:Elävät henkilöt
Paksupäät

Paksupäät voi viitata: * paksupäät (Pachycephalosauria), dinosaurusten osalahko * paksupäät (Hesperioidea), perhosten yläheimo. Luokka:Täsmennyssivut
Osasto 291 – Detroit

Osasto 291 – Detroit (Blue Collar) on Paul Schraderin ohjaama ja yhdessä Leonard Schraderin kanssa käsikirjoittama ammattiliittoaiheinen jännityselokuva vuodelta 1978. Sen pääosia näyttelevät Richard Pryor, Harvey Keitel ja Yaphet Kotto. == Juoni == Detroitilaisen autotehtaan työläiskolmikko Zeke, Jerry ja Smokey päättävät rahapulassaan varastaa oman ammattiyhdistyksensä kassan ja jakaa rahat keskenään. == Vastaanotto ja myöhempi arvostus == Helsingin Sanomien Markku Luoto vertasi Schraderin ohjausta vähän aiemmin Suomen teattereihin tulleeseen toiseen ay-tarinaan, Martin Rittin elokuvaan Norma Rae. Hänestä Schrader ei suhtaudu ammattiyhdistysliikkeeseen Rittin tavoin myönteisesti, vaan kuvaa ay-liikkeen olevan lähellä mafian toimintatapoja. Tekijöiden into aiheeseen vaikuttaa elokuvaan enimmäkseen positiivisesti, mutta joitakin ylilyöntejä Luoto löysi. Osasto 291 – Detroit sai Suomessa teattereihin 1 638 katsojaa Suomen tv- kanavilla se on esitetty 1987, 1998 ja 2008, Esitystiedot.. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. == Lähteet == Luokka:Paul Schraderin ohjaamat elokuvat Luokka:Paul Schraderin käsikirjoittamat elokuvat Luokka:Vuoden 1978 yhdysvaltalaiset elokuvat Luokka:Yhdysvaltalaiset jännityselokuvat
Kefiksiimi

Kefiksiimi (C16H15S2N5O7) on kefalosporiineihin kuuluva orgaaninen yhdiste. Yhdistettä käytetään lääketieteessä ja eläinlääketieteessä antibioottina. Kefiksiimi kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Kefiksiimi on niin kutsutun kolmannen sukupolven kefalosporiini. Muiden tämän lääkeaineryhmän lääkkeiden tavoin sen antibioottinen teho perustuu bakteerien soluseinän synteesin estoon. Kefiksiimi tehoaa grampositiivisista bakteereista streptokokkeihin. Stafylokokit sen sijaan ovat resistenttejä, koska ne tuottavat beetalaktamaasientsyymejä, jotka hydrolysoivat kefiksiimin. Gramnegatiivisiin bakteereihin kefiksiimi tehoaa paremmin ja sille alttiita ovat muun muassa Neisseria gonorrhoeae, kolibakteeri ja Klebsiella- ja Proteus -sukujen bakteerit. Kefiksiimiä annostellaan suun kautta toisin kuin monia aikaisempia kefalosporiineja, joita annosteltiin ainoastaan ruiskeena suoneen. Lääkeainetta voidaan käyttää tippurin, salmonellan, korvatulehdusten, hengitysteiden infektioiden ja virtsatietulehdusten hoitoon.Axel Kleemann: Antiinfectives for Systemic Use, 1. Antibacterials, Ullmann's Encyclopedia of Industrial Chemistry, John Wiley & Sons, New York, 2016. Viitattu 6.4.2019 Kefiksiimiä voidaan käyttää myös kissojen ja koirien iho-, pehmytkudos- ja virtsatulehdusten hoitoon. ==Haittavaikutukset== Tyypillimmin kefiksiimin aiheuttamia haittavaikutuksia ovat ripuli, huonovointisuus ja oksentaminen. Kefiksiimi voi aiheuttaa yliherkkyysoireita kuten nokkosihottumaa. ==Lähteet== Luokka:Kefalosporiinit Luokka:WHO:n tärkeimmät lääkkeet
Jinh Yu Frey

Jinh Yu Frey (s. 20. toukokuuta 1985) on yhdysvaltalainen vapaaottelija. Hän ottelee naisten vapaaotteluorganisaatio Invicta Fighting Championshipsissä ja on ollut heinäkuusta 2018 alkaen sen hiukkassarjan () mestari. == Ura == Frey alkoi harrastaa vapaaottelua 2000-luvun ensikymmenen lopulla ilman aiempaa kamppailulajitaustaa. Hän otteli ensimmäisen ottelunsa amatöörinä marraskuussa 2008, tuloksena tyrmäysvoitto. Hänelle kertyi vuosina 2008–2012 kaikkiaan viisi amatööriottelua, joista hän voitti kolme ja hävisi kaksi. Freyn ensimmäinen ottelu ammattilaisena oli huhtikuussa 2013 pienessä Sugar Creek Showdown -organisaatiossa. Hän voitti sen hiukkassarjan mestaruuden voitettuaan Meghan Wrightin takakuristuksella ottelun ensimmäisessä erässä. Frey puolusti mestaruuttaan onnistuneesti kolme kuukautta myöhemmin. Seuraavana vuonna hän siirtyi Invicta Fighting Championshipsiin, jossa otteli ensimmäisen kerran syyskuussa 2014. Hän hävisi Jodie Esquibelille tuomariston hajaäänin. Ensimmäisen ammattilaistappion jälkeen Frey voitti kolme seuraavaa Invicta-otteluaan ja pääsi ottelemaan organisaation hiukkassarjan mestaruudesta hallitsevaa mestaria Ayaka Hamasakia vastaan syyskuussa 2016. Hän aloitti vahvasti, halliten ensimmäistä erää, mutta Hamasaki vei lopulta voiton toisen erän lopulla, kun Freyn silmäkulmaan tullut iso haava johti ottelun keskeytykseen. Frey voitti seuraavassa Invicta-ottelussaan heinäkuussa 2017 Ashley Cumminsin tuomariston yksimielisellä päätöksellä, minkä jälkeen hän otteli saman vuoden joulukuussa eri organisaation, eteläkorealaisen Road Fighting Championshipin, hiukkassarjan mestaruudesta hallitsevaa mestaria Seo Hee Hamia vastaan. Hänet tyrmättiin Soulissa käydyn ottelun ensimmäisessä erässä. Invictan hiukkassarjan mestaruus jäi vuonna 2017 avoimeksi Ayaka Hamasakin siirryttyä Rizin Fighting Federationiin. Toukokuussa 2018 julkistettiin Freyn pääsevän ottelemaan mestaruudesta Minna Grusanderia vastaan. He ottelivat toisiaan vastaan samana vuonna lopulta kahdesti. Frey voitti mestaruuden heinäkuussa tuomariston yksimielisellä päätöksellä, pistein 49-46, 48-47, 48-47. Päätöstä pidettiin kyseenalaisena, ja uusintaottelu käytiin jo joulukuussa. Frey voitti sen tuomariston hajaäänin, pistein 48-47, 48-47 47-48. == Yksityiselämä == Frey syntyi Arkansas’ssa, mutta on asunut valtaosan elämästään Texasissa. Hän on taustaltaan puoliksi korealainen. Hänen vanhempansa erosivat tämän ollessa vielä pieni, eikä hän ehtinyt tutustua korealaisen isänsä puoleiseen sukuun kuin vasta aikuisena, isänsä jo kuoltua. Frey on työskennellyt isotooppilääketieteen teknikkona arlingtonilaisessa sairaalassa, myös vapaaotteluammattilaisen uransa alkamisen jälkeen. Jinh Yu Frey on naimisissa Douglas Freyn kanssa, joka toimii myös hänen vapaaotteluvalmentajanaan. Douglas Frey on itsekin vapaaotellut ammattilaisena. == Lähteet == == Aiheesta muualla == * * Luokka:Yhdysvaltalaiset vapaaottelijat Luokka:Vuonna 1985 syntyneet Luokka:Elävät henkilöt
Anna-Stina Nykänen

Anna-Stina Nykänen (s. 1961 Helsinki) on suomalainen toimittaja. Hän on Helsingin Sanomien toimittaja ja kirjoittaa myös kolumneja.Anna-Stina Nykänen. Nemo, viitattu 6.4.2019 Nykänen sai Kirkon viestintäpalkinnon vuonna 2018. Samana vuonna hän sai Kunnioittavasti köyhyydestä -tunnustuksen. Palkinnon myöntää Suomen köyhyyden ja syrjäytymisen vastainen verkosto EAPN- Fin.Kunnioittavasti köyhyydestä. EAPN-Fin, viitattu 6.4.2019. Aiemmin Nykänen on toiminut Pressiklubi-televisio-ohjelman journalistijäsenenä. Nykäsen puoliso oli toimittaja Heikki Haapavaara (1956–2019). ==Teokset== * Parhaat puoleni, Nemo 2005 ISBN 952-5180-65-4 * == Lähteet == ==Aiheesta muualla== * Luokka:Helsingin Sanomien toimittajat Luokka:Vuonna 1961 syntyneet Luokka:Elävät henkilöt
Ford Puma (2019)

Ford Puma on Fordin vuodesta 2019 lähtien valmistama pieni crossover-tyyppinen automalli, joka lainaa nimensä alkuperäiseltä vuosina 1997–2001 valmistetulta coupé-koriselta Ford Pumalta. Se esiteltiin huhtikuussa 2019 Amsterdamissa Fordin Go Further -tapahtumassa. Malli perustuu samalle pohjalevylle kuin esimerkiksi Ford Fiesta, ja se sijoittuu mallistossa pienemmän EcoSportin ja suuremman Kugan väliin. Vuoden 2019 Euro NCAP -kolaritestistä Puma sai tulokseksi täydet viisi tähteä. Fiestaan verrattuna Puma on 46 millimetriä pidempi, 54 millimetriä korkeampi ja 71 millimetriä leveämpi. Akseliväli on 95 millimetriä pidempi. Ainoa moottorivaihtoehto oli aluksi kolmesylinterinen 1,0-litrainen (123/158 hv) bensiinimoottori kevythybridijärjestelmällä, mutta myöhemmin valikoima täydentyi myös dieselmoottorilla. Malliston huipulla on Puma ST, jossa on 1,5-litrainen (200 hv) EcoBoost-bensiinimoottori. Erona perusmalleihin on myös suuremmat jarrut, nopeampi ohjausvälitys, Recaron urheiluistuimet ja lisävarusteena saatava mekaaninen tasauspyörästön lukko. == Lähteet == == Aiheesta muualla == Puma (2019) Luokka:J-segmentin autot Luokka:2010-luvun autot Luokka:2020-luvun autot
New Orleansin vuoden 1891 lynkkaukset

New Orleansin vuoden 1891 lynkkaukset olivat 14. maaliskuuta vuonna 1891 New Orleansissa Louisianassa tehtyjä murhia, joiden uhrit olivat kaupungin poliisipäällikön murhasta epäiltyjä amerikanitalialaisia. Uhreja oli yksitoista, ja osa heistä oli ehditty vapauttaa syytteistä. Veritekoja on nykyisin sanottu (esim. CNN:n uutisessa vuonna 2019) Yhdysvaltain historian suurimmaksi joukkolynkkaukseksi. ==Tapahtumien taustaa== New Orleansin poliisipäällikkö David Hennessy murhattiin lokakuussa 1890. Murhasta syytettiin yhdeksäätoista amerikanitalialaista miestä, joista kuusi vapautettiin syytteistä 13. maaliskuuta 1891 ja kolmen kohdalla oikeudenkäynti julistettiin tuloksettomaksi. Kaupunkilaiset uskoivat, että valamiehistö oli lahjottu. Ennakkoluuloisuus Italiasta Yhdysvaltoihin muuttaneita siirtolaisia kohtaan oli siihen aikaan yleistä. ==Lynkkaukset== Oikeudenkäyntiä seuraavana päivänä 14. maaliskuuta 1891 väkijoukko tungeksi kaduilla ja murtautui vankiselleihin, joissa epäiltyjä säilytettiin. He surmasivat yhdeksän miestä ampumalla ja kaksi hirttämällä, loput kahdeksan selvisivät hengissä piiloutumalla. Väkijoukon mukana kaduilla oli kaupungin vaikutusvaltaisia henkilöitä ja jonkin verran myös mustaihoisia kaupunkilaisia. Lehdistö kommentoi lynkkauksia myönteisesti. Lynkkausjoukkoon kuuluneet eivät saaneet syytteitä toiminnastaan. ==Seurauksia== Italian kuningaskunnan konsuli New Orleansissa esitti vastalauseen lynkkausten jälkeen ja poistui kaupungista toukokuussa 1891. Italia katkaisi diplomaattisuhteet Yhdysvaltoihin, ja sodan uhkaa maiden välillä pidettiin mahdollisena. Sana mafia yleistyi amerikanenglannissa, joskin se oli ollut käytössä jo aiemmin. Yhdysvaltain 23. presidentti Benjamin Harrison halusi maksaa korvauksia uhrien perheille, mutta kongressi katsoi tämän olevan presidentin valtaoikeuksiin kuulumatonta. Korvauksia kuitenkin maksettiin lopulta hieman yli 2 200 dollaria kullekin perheelle, ja yhden uhrin pojalle, joka oli piileskellyt samassa vankilarakennuksessa isänsä kuolinhetkellä, New Orleansin kaupunki maksoi 5 000 dollaria. Tuleva presidentti Theodore Roosevelt kirjoitti kirjeessään siskolleen pitävänsä lynkkauksia ”hyvänä asiana”. Huhtikuussa 2019 New Orleansin pormestari LaToya Cantrell esitti kaupungin virallisen anteeksipyynnön joukkomurhan uhreille ja heidän jälkeläisilleen. ==Lähteet== Luokka:Yhdysvaltain historia Luokka:New Orleansin historia Luokka:1891 Luokka:Ihmisoikeusloukkaukset Luokka:Joukkosurmat Yhdysvalloissa
Kunnioittavasti köyhyydestä -tunnustus

Kunnioittavasti köyhyydestä on EAPN-Finin vuosittain jakama tunnustus journalisteille, jotka ovat tehneet juttuja köyhyydestä taloudellisia ja sosiaalisia syitä analysoiden ja köyhyyttä kokeneita ihmisiä kunnioittaen. Palkinto jaettiin ensimmäisen kerran vuonna 2016.Kunnioittavasti köyhyydestä. EAPN-Fin, viitattu 6.4.2019.. Parhaan jutun kirjoittanut palkittu saa taiteilija Helena Korkan tekemän palkinnon Hyvä kello kauas kuuluu. Vuonna 2018 palkittu toimittaja sai tunnustuksen lisäksi Huoltaja-säätiön tuhannen euron palkinnon. Tarvittaessa myönnetään myös kunniamainintoja. ==Palkitut== * 2016 Ylen Horisontti-ohjelman radiokeskustelu Pitääkö ruokahävikki yllä leipäjonoja. Ohjelman ovat toimittaneet Kirkon tiedotuskeskuksen toimittajat Anna Patronen ja Ville Talola. Kunnianmaininta: Anu Silfverberg ja Reetta Nousiainen Long Play -mediapalvelussa julkaistusta jutusta Ilmaista työtä tarjolla. Toinen kunniamaininta myönnettiin Kotilieden jutulle Vähällä rahalla, toimittajina Riitta Lehtimäki ja Pauliina Susi, valokuvat Sampo Korhonen, Anton Reenpää ja Jyrki Johannes Tervo.Horisontti-ohjelma palkittiin Kunnioittavasti köyhyydestä -tunnustuksella. EAPN-Fin 29.11.2016, viitattu 6.4.2019. * 2017 Jani Kaaro, blogikirjoitus ”Paraneeko köyhyys rahalla?” Kunniamaininnat: Anu Silfverbergin Long Play -verkkojulkaisun juttu ”Onko työttömiä olemassa?” ja Laura Pörstin kirjoittama ja Sirpa Päivisen kuvaama Kirkko ja Kaupunki -lehden juttu ”Työttömyys ajoi Martin-Eric Racinen köyhyysloukkuun”.Kunnioittavasti köyhyydestä -tunnustus Jani Kaaron blogille. EAPN-Fin 27.11.2017, viitattu 6.4.2019. * 2018 Anna-Stina Nykänen, kunniamaininnat: valokuvaaja Markus Jokelan ja toimittaja Heidi Väärämäen Helsingin Sanomissa julkaistu kuvareportaasi Saako katsoa? sekä toimittaja Eve Hietamiehen artikkeli ja professori Juha Siltalan kolumni.Kunnioittavasti köyhyydestä -tunnustus Anna-Stina Nykäselle. EAPN-Fin 3.12.2018, viitattu 6.4.2019. * 2019 Seppo Heikkinen ja Sami Kieksi Köyhyyden anatomia -juttukokonaisuudesta. Kunniamaininnat: toimittaja Sanna Puhdon artikkeli Kotiliedessä ja Asta Lepän artikkeli Kotivinkin sivuilla. * 2020 Helsingin Sanomien toimittajille Anni Alatalolle ja Katri Jaalamaalle ”Ei samalta viivalta” -artikkelista. * 2021 Katja Raunio, Long Playssa julkaistusta esseestä ”Köyhän perheen lapsi”. Kunniamaininnat: Heidi Nummen artikkelille ”Köyhyys on Suomessa syventynyt – silti moni pitää sitä ihmisen omana vikana” Maailman Kuvalehdessä ja Asta Lepän Ylen sivuilla julkaistulle kolumnille ”Iso joukko suomalaisia tekee työtä, jolla ei yksinkertaisesti tule toimeen”. ==Lähteet== Luokka:Suomalaiset palkinnot
Caitlin Cahow

Caitlin Kinder Cahow (s. 20. toukokuuta 1985 New Haven, Connecticut, Yhdysvallat) on yhdysvaltalainen uransa päättänyt jääkiekkopuolustaja. Hän asuu New Havenissa Connecticutissa. Cahowilla on naisten jääkiekon olympialaisista hopeaa vuodelta 2010 sekä pronssia vuodelta 2006. Cahowilla on kolme naisten jääkiekon maailmanmestaruutta Yhdysvaltain joukkueesta, vuosilta 2008, 2009 ja 2011. Hän lopetti kiekkouransa vuonna 2013. == Lähteet == Luokka:Yhdysvaltalaiset jääkiekkoilijat Luokka:Vuonna 1985 syntyneet Luokka:Elävät henkilöt
Igalilik

Igalilik on inuiittien mytologiassa metsästyshenki. Hän matkaa halki jääerämaiden keittiö selkäänsä vyötettynä. Siihen kuuluu muun muassa kattila, johon mahtuu kokonainen hylje. Kattila kiehuu samalla kun Igalilik kantaa sitä.Jordan 1992, s. 130 == Lähteet == * Jordan, Michael: Encyclopedia of Gods. Kyle Cathie Limited, 1992. ISBN 1 85626 038 0. === Viitteet === Luokka:Eskimoiden mytologia Luokka:Metsästyksen jumalat
Nina Agdal

Nina Brohus Agdal (s. 26. maaliskuuta 1992 Hillerød, Tanska) on tanskalainen malli ja näyttelijä. Hän on näytellyt elokuvissa Don Jon (2013), Entourage (2015) ja Love Advent (2011). Agdal on 176 senttimetrin pituinen. == Lähteet == == Aiheesta muualla == Luokka:Tanskalaiset mallit Luokka:Tanskalaiset näyttelijät Luokka:Vuonna 1991 syntyneet Luokka:Elävät henkilöt
Archzie

Arto Väinö Ensio Ojajärvi eli Archzie (s. 27. syyskuuta 1962 Nurmo)Ylen levystön tietokanta (Arkistoitu versio) on suomalainen muusikko, joka soittaa bassoa The 69 Eyes -yhtyeessä. Hänen muita yhtyeitään ovat olleet Musta Paraati, Syyskuu, Briard, Firenze, Kill City ja Fellow Reptiles. == Diskografia == *Firenze. Merkonomi kaupungin toivot kokoelma (1979,Kemu ry) *Syyskuu. Single ”Susi” (1983,Kumibeat) *Albumi Sator (1984,Kumibeat) *Briard. Revisited (1996,RCA) *Fellow Reptiles. Yours truly Ep (1997 Rubber Rabbit records) *Musta Paraati. Tavastia Live (2019 Deggael CD) == Lähteet == Luokka:The 69 Eyesin jäsenet Luokka:Suomalaiset basistit Luokka:Suomalaiset rockmuusikot Luokka:Vuonna 1962 syntyneet Luokka:Elävät henkilöt
Ivan Mrázek

Ivan ”Ivo” Mrázek (18. tammikuuta 1926 Brno – 4. huhtikuuta 2019) oli kilpaurallaan Tšekkoslovakiaa edustanut koripalloilija ja koripallovalmentaja. Pelaajana Mrázek edusti Tšekkoslovakian miesten maajoukkuetta kaksissa kesäolympialaisissa ja viisissä EM-kilpailuissa saavuttaen kolme EM- hopeamitalia ja Tšekkoslovakian historian ainoan Euroopan mestaruuden Sveitsissä 1946. Ranskan EM-kilpailuissa 1951 Mrázek voitti korikuninkuuden ja valittiin turnauksen arvokkaimmaksi pelaajaksi. Seuratasolla Mrázek voitti pelaajana kuusi ja valmentajana kuusi Tšekkoslovakian mestaruutta. Hän toimi myös miesten maajoukkueen päävalmentajana. Mrázek nimettiin vuonna 2004 Tšekin koripallon hall of fameen. == Elämä ja urheilu-ura == Mrázek kuului Tšekkoslovakian miesten maajoukkueen kokoonpanoon Lontoon kesäolympialaisissa 1948 (Tšekkoslovakia seitsemäs), Helsingin kesäolympialaisissa 1952 (yhdeksäs) ja EM-kilpailuissa Sveitsissä 1946 (kultaa), Tšekkoslovakiassa 1947 (hopeaa), Ranskassa 1951 (hopeaa), Neuvostoliitossa 1953 (neljäs) ja Unkarissa 1955 (hopeaa). Euroopan mestaruus 1946 jäi maan historian ainoaksi. Ranskan EM- kilpailuissa 1951 Mrázek voitti korikuninkuuden ja valittiin turnauksen arvokkaimmaksi pelaajaksi. Hän oli joukkueensa avainpelaajia mestaruuden ratkaisseessa ottelussa Italiaa vastaan.https://www.cbf.cz/ostatni/kratke- zpravy/zemrel-legendarni-basketbalista-a-mistr-evropy-ivan-mrazek.htmlTšekin koripalloliitto Synnyinkaupunkinsa seuraa (nyk. BC Brno) edustanut Mrázek voitti pelaajana Tšekkoslovakian mestaruuden kuusi kertaa. Pelaajauransa jälkeen Mrázek toimi valmentajana johtaen muun muassa Tšekkoslovakian maajoukkueen viidenneksi Rooman kesäolympialaisissa 1960 ja kymmenenneksi Puolan EM-kilpailuissa 1963. Seuratasolla hän valmensi joukkueensa kuudesti Tšekkoslovakian mestariksi. Vuonna 2004 hänet nimettiin Tšekin koripallon hall of fameen. Mrázek kuoli 93-vuotiaana 4. huhtikuuta 2019. Hän oli viimeinen elossa ollut jäsen Tšekkoslovakian EM- kultamitalijoukkueesta.https://www.lidovky.cz/sport/ostatni-sporty/smutna- zprava-pro-cesky-basketbal-zemrel-mistr-evropy-z-roku-1946-ivo- mrazek.A190405_170637_ln-sport-ostatni_rkj == Lähteet == * Profiili Tšekin koripalloliitto * Profiili Tšekin olympiakomitea * Ivan Mrázek Bio, Stats, and Results Olympics at Sports-Reference.com === Viitteet === == Aiheesta muualla == * Profiili FIBA Archive Luokka:Tšekkoslovakialaiset koripalloilijat Luokka:Tšekkoslovakialaiset koripallovalmentajat Luokka:Vuonna 1926 syntyneet Luokka:Vuonna 2019 kuolleet
Edwyn Collins

Edwyn Stephen Collins (s. 23. elokuuta 1959 Edinburgh, Skotlanti, Yhdistynyt kuningaskunta) on skotlantilainen laulaja-lauluntekijä, muusikko ja levy- yhtiön omistaja. Collins oli 1980-luvun post-punk-yhtye Orange Juicen päälaulaja ja yksi perustajista. Yhtyeen hajottua vuonna 1985 Collins aloitti soolouran. Hänen vuoden 1995 singlensä ”A Girl Like You” oli maailmanlaajuinen hitti. Sex Pistolsin rumpalina toiminut Paul Cook on soittanut useilla Collinsin soololevyillä. ==Diskografia== ===Albumit=== *Hope and Despair (Demon, 1989) *Hellbent on Compromise (Diablo, 1990) *Gorgeous George (Setanta, 1994) *I’m Not Following You (Epic, 1997) *Doctor Syntax (Setanta, 2002) *A Casual Introduction 1981/2001 (Setanta, 2002) *Home Again (Heavenly, 2007) *Losing Sleep (Heavenly, 2010) *Understated (AED, 2013) *Badbea (AED, 2019) ==Lähteet== ==Aiheesta muualla== Luokka:Brittiläiset kitaristit Luokka:Brittiläiset poplaulajat Luokka:Brittiläiset rocklaulajat Luokka:Skotlantilaiset laulajat Luokka:Vuonna 1959 syntyneet Luokka:Elävät henkilöt
Annamari Ranki

Päivi Annamari Ranki (o.s. ja 1992– Ranki, aiemmin 1976– Ranki-Häyry); (3. tammikuuta 1955 Helsinki – 14. tammikuuta 2024 HelsinkiKuolinilmoitus. Helsingin Sanomat 11.2.2024, s. B 26.) oli suomalainen lääkäri, lääketieteen tohtori ja Helsingin yliopiston iho- ja sukupuolitautiopin professori. Ranki tuli ylioppilaaksi Helsingin suomalaisesta yhteiskoulusta vuonna 1972. Hän opiskeli Helsingin yliopistossa lääkäriksi (LL 1977) ja lääketieteen tohtoriksi (LKT 1978). Ranki-Häyryn englanninkielinen artikkeliväitöskirja (1978) oli otsikoitu T and B lymphocyte markers : subclass specificity of the ANAE marker compared to surface markers. Hän sai iho- ja sukupuolitautien erikoislääkärin pätevyyden vuonna 1983, ja ihotautien allergologian erikoislääkärin pätevyyden vuonna 2005. Hän oli kokeellisen dermatologian dosentti vuosina 1983–1989 ja sitten iho- ja sukupuolitautiopin dosentti vuosina 1989–1997. Ranki toimi erikoislääkärinä Helsingin seudun yliopistollisen keskussairaalan (HYKS) Iho- ja sukupuolitautien klinikalla vuosina 1985–1992. Tänä aikana hän oli vieraileva tutkija Yhdysvalloissa vuosina 1985–1987 (LTCB National Cancer Institute, National Institutes of Health, Bethesda, Maryland; ja Dermatology Service, Memorial Sloan-Kettering Cancer Center, New York). Suomeen palattuaan hän toimi Suomen Akatemian nuorempana tutkijana vuosina 1988–1993, ja Helsingin yliopiston apulaisopettajana Iho- ja sukupuolitautien klinikalla vuosina 1991–1994 sekä Tampereen yliopiston virkaatekevänä apulaisprofessorina vuosina 1993–1994. Ennen Helsingin yliopiston professuuriaan ja siihen kytkeytyvää HYKS:in ylilääkärin asemaa vuodesta 1997, Ranki työskenteli Oulun yliopiston professorina ja Oulun yliopistosairaalan ylilääkärinä vuosina 1994–1996 sekä Tampereen yliopiston professorina ja Tampereen yliopistosairaalan ylilääkärinä vuosina 1996–1997. Rankin tieteellinen tuotanto käsitti vuoteen 2007 mennessä yli 200 tieteellistä, katsaus- ja oppikirja-artikkelia immunologian, allergologian sekä iho- ja sukupuolitautien aloilta. Sittemmin julkaisuja tuli lisää. Hänellä oli monia ammatillisia asiantuntija- ja luottamustehtäviä Suomessa ja kansainvälisesti. Suomalaisen Tiedeakatemian jäsen Ranki oli vuodesta 2010. Hän oli Suomen Valkoisen Ruusun ritarikunnan 1. luokan ritari (SVR R1). Ranki oli naimisissa kahdesti. Hänen toinen puolisonsa oli vuodesta 1992 professori Kai Krohn. Ranki on haudattu Hietaniemen hautausmaalle Helsinkiin. ==Lähteet== ==Aiheesta muualla== * Anne Savin, Ihotautitutkimus etsii kuumeisesti vaihtoehtoja kortisonille yle.fi, uutiset 20.8.2013 * Muisti: Kun aids tuli Suomeen (3.5.2017) yle.fi * Google Scholarin haku "Annamari Ranki" (scholar.google.com) * Annamari Ranki (researchgate.net) Luokka:Suomalaiset lääkärit Luokka:Suomalaiset professorit Luokka:Oulun yliopiston professorit Luokka:Tampereen yliopiston professorit Luokka:Helsingin yliopiston professorit Luokka:Vuonna 1955 syntyneet Luokka:Vuonna 2024 kuolleet
Vesa Petäjä

Vesa Petäjä (s. 15. lokakuuta 1985 Espoo) on suomalainen jääkiekkovalmentaja. Kaudella 2018–2019 hän valmensi ensin Pelicansin A-nuoria, mutta siirtyi loppukaudesta vuonna 2019 Mestis-joukkue Heinolan Peliittojen päävalmentajaksi. Petäjä on myös pelannut itsekin jääkiekkoa, mutta hän lopetti pelaamisen vuonna 2004. Petäjä on toiminut kaudesta 2021–2022 lähtien jääkiekon SM-liigassa pelaavan Turun Palloseuran videovalmentajana. == Lähteet == Luokka:Suomalaiset jääkiekkovalmentajat Luokka:Vuonna 1985 syntyneet Luokka:Elävät henkilöt
Carling Bassett-Seguso

Carling Kathrin Basset-Seguso (s. 9. lokakuuta 1967 Toronto, Ontario, Kanada) on kanadalainen uransa päättänyt tennispelaaja. Hän on edustanut maataan Fed Cupissa. Basset on parhaimmillaan ollut WTAn kaksinpelirankingissa sijalla 8. Hän oli jo 16-vuotiaana parhaiten sijoitettu kanadalainen tennispelaaja. == Saavutukset == Hänelle on myönnetty Bobbie Rosenfeld-palkinto vuosina 1983 ja 1985. Hän on myös saanut WTAn vuoden tulokkaan palkinnon 1983. Basset on valittu Canada's Sports Hall of Fameen. == Muuta == Bassett on myös näytellyt muutamissa elokuvissa. Hänen isänsä John F. Basset on myös pelannut tennistä. Bassett on naimisissa yhdysvaltalaisen tennispelaaja Robert Seguson kanssa, ja heillä on viisi lasta. == Lähteet == Luokka:Kanadalaiset tennispelaajat Luokka:Vuonna 1967 syntyneet Luokka:Elävät henkilöt
Sejde Abrahamsson

Sejde Abrahamsson (s. 24. tammikuuta 1998) on ruotsalainen jalkapalloilija, pelipaikaltaan keskikenttäpelaaja. Hän edustaa tällä hetkellä Hammarby IF Fotbollia. == Lähteet == Luokka:Ruotsalaiset jalkapalloilijat Luokka:Vuonna 1998 syntyneet Luokka:Elävät henkilöt
Bob le flambeur

Bob le flambeur on Jean-Pierre Melvillen ohjaama ranskalainen rikoselokuva vuodelta 1956. Sen käsikirjoituksen on laatinut Melville yhdessä Auguste Le Bretonin kanssa, ja se kertoo ikääntyvästä uhkapelurista, joka rahansa hävittyään päättää ystäviensä kanssa ryöstää kasinon. Bob le flambeur on Melvillen kahdeksasta rikoselokuvasta varhaisin; hän ohjasi yhteensä vain 13 elokuvaa. Yhdessäkään Melvillen rikoselokuvassa sankari ei jää henkiin, vaan tarinat muistuttavat antiikin tragedioita. The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta maailmassa. == Lähteet == Luokka:Vuoden 1956 ranskalaiset elokuvat Luokka:Jean-Pierre Melvillen ohjaamat elokuvat Luokka:Ranskalaiset mustavalkoelokuvat Luokka:Ranskalaiset rikoselokuvat
Rooma (Lukas Leonin kappale)

”Rooma” on suomalaisen rap-artistin Lukas Leonin kappale, jolla vierailee Etta. Kappale julkaistiin Lukas Leonin Mä-albumin toisena singlenä 5. huhtikuuta 2019. Sen on kirjoittanut Lukas Leon, Jaakko Kiuru, Cheek, Jimi Pääkallo ja Samuel Kovanko.Tekijätiedot haettu Spotify-suoratoistoplavelusta Tuotannosta vastaa Kovanko ja Rafael Elivuo. Lukas Leon on kuvaillut ”Roomaa” kaikkein henkilökohtaisimpana kappaleenaan. Se kertoo ”rakkauden tuhoutumisesta verraten sitä Rooman valtakunnan hajoamiseen”. ”Rooma” nousi Suomen virallisen single- ja striimauslistan sijalle neljä, ja latauslistan toiseksi. Kappale on striimannut kultaa. Kappaleeseen kuvattiin musiikkivideo, jonka ohjasi Rudi Rok ja Lauri Laukkanen. Cheek nähdään myös cameoroolissa. ==Kappaleet== # Rooma – 02:57 == Listasijoitukset == Lista Paras sijoitus Suomen virallinen singlelista 4 Suomen virallinen latauslista 2 Radiosoittolista — Striimauslista 4 == Lähteet == Luokka:Vuoden 2019 kappaleet Luokka:Lukas Leonin kappaleet
Carin Strömberg

Carin Strömberg (s. 10. heinäkuuta 1993 Nacka, Tukholma) on ruotsalainen käsipalloilija, joka edustaa Viborg HK-seuraa sekä Ruotsin naisten maajoukkuetta. Hän pelasi vuoden 2015 naisten käsipallon MM-kilpailuissa Tanskassa. == Lähteet == Luokka:Ruotsalaiset käsipalloilijat Luokka:Vuonna 1993 syntyneet Luokka:Elävät henkilöt
Katri Saarikivi

Katri Annukka Saarikivi (s. 1983 Helsinki) on suomalainen aivotutkija ja tieteen popularisoija. Saarikivi on aivotutkija kognitiivisen neurotieteen alalla ja hän on koulutukseltaan psykologian tohtori. Saarikivi johtaa Helsingin yliopiston Kognitiivisen aivotutkimuksen yksikössä empatian ja laadukkaan vuorovaikutuksen mekanismeja selvittävää HUMEX-projektia. Hän on myös Turun yliopiston FINSCI-tutkimushankkeen vuorovaikutusvastaava. Saarikivi on Ylen kolumnisti. Saarikiven vetämä NEMO – Natural Emotionality in Digital Interaction -joukkue voitti Helsinki Challenge -kilpailun vuonna 2015. Ryhmä tutki keinoja mitata ja välittää tunteita verkossa. == Teoksia == * == Lähteet == == Aiheesta muualla == * * @katrisaarikivi Twitterissä Luokka:Suomalaiset psykologit Luokka:Vuonna 1983 syntyneet Luokka: Elävät henkilöt
Pikkujaakko

Pikkujaakko (Acanthocinus griseus) on sarvijäärien (Cerambycidae) heimoon kuuluva keskikokoinen ja litteähkö kovakuoriainen, joka elää männyissä ja kuusissa hakeutuen munimaan pystyyn kuolleisiin puihin. Pikkujaakkoa on löydetty usein puun rungoista kahdesta metristä ylöspäin tavallisista talousmetsistä juurikäävän ja tervasroson pystyyn tappamista puista. Toukkakäytäviä voi kuitenkin esiintyä rungossa millä korkeudella tahansa tyvestä latvaan asti. Ulkonäöltään aikuinen pikkujaakko on ruskea ja harmaankirjava ja ruumis on vaaleanharmaan karvan peitossa. Kooltaan pikkujaakko on 7–11 millimetriä ja peitinsiivissä on kaksi ruskeaa poikkiraitaa. Lajille on tunnusomaista pitkät tuntosarvet. Koiraan tuntosarvet ovat noin 2 kertaa ja naaraan noin 1,5 kertaa ruumiin pituiset. Pikkujaakko on hieman samannäköinen, mutta pienempi, kapeampi ja yleisväritykseltään ruskeampi kuin samaan sukuun kuuluva sarvijaakko (Acanthocinus aedilis). Pikkujaakon syömäjäljet muistuttavat paljon sarvijaakon syömäjälkiä ollen kuitenkin keskimäärin pienempiä. Aikuiset pikkujaakot piileskelevät päivisin ja liikkuvat yön hämärissä tullen kuitenkin herkästi valolle. Pikkujaakko on Suomessa elinvoimainen ja sitä esiintyy etelärannikolla ja Itä-Suomessa. == Lähteet == == Aiheesta muualla == *Laji.fi: Pikkujaakko (Acanthocinus griseus) *Ötökkätieto.fi: Pikkujaakko (Acanthocinus griseus) *iNaturalist: Pikkujaakko (Acanthocinus griseus) *UPM-Kymmene, Kari Heliövaara: Metsiemme kovakuoriaisia, Pikkujaakko (Acanthocinus griseus) sivu 22 (pdf) *Lamiinae.org: Acanthocinus griseus *Pherobase: Semiochemicals of Acanthocinus griseus Luokka:Sarvijäärät Luokka:Metsätuhot
Raija-Leena Punamäki

Raija-Leena Eliisa Punamäki (s. 1952 Korpilahti) on suomalainen ekonomi ja filosofian tohtori, joka on toiminut Tampereen yliopiston psykologian professorina mielenterveyden tutkimuksen alalla. Hän tuli ylioppilaaksi Korpilahden yhteiskoulusta 1972. Hän opiskeli Helsingin kauppakorkeakoulussa ekonomiksi (1976) ja sitten kauppatieteen kandidaatiksi (1986 tai 1987). Hän valmistui edelleen Helsingin yliopistosta filosofian lisensiaatiksi (1986 tai 1987) ja tohtoriksi (1991). Hän on ollut Jyväskylän yliopiston traumapsykologian dosentti (1996–). Suomalaisen tiedeakatemian jäsen Punamäki on ollut vuodesta 2007. Hänet on kutsuttu myös Psykologien sosiaalisen vastuun kunniajäseneksi. ==Lähteet== Luokka:Vuonna 1952 syntyneet Luokka:Elävät henkilöt Luokka:Suomalaiset psykologit Luokka:Suomalaiset professorit Luokka:Tampereen yliopiston professorit
Don (vuoden 1978 elokuva)

Don on vuonna 1978 ensi-iltansa saanut intialainen hindinkielinen toimintaelokuva, jonka ohjasi Chandra Barot. == Näyttelijät == == Soundtrack == == Aiheesta muualla == * * Luokka:Vuoden 1978 intialaiset elokuvat Luokka:Hindinkieliset elokuvat Luokka:Intialaiset toimintatrillerit
Chinwe Okoro

Chinwe Okoro (s. 20. kesäkuuta 1989) on nigerialainen kuulantyöntäjä ja kiekonheittäjä. Hän on voittanut yleisurheilun afrikanmestaruuskilpailuissa naisten kiekonheiton vuosina 2012 ja 2014 sekä naisten kuulantyönnön 2012. == Lähteet == Luokka:Nigerialaiset kuulantyöntäjät Luokka:Nigerialaiset kiekonheittäjät Luokka:Vuonna 1989 syntyneet Luokka:Elävät henkilöt
Teurastaja (vuoden 1970 elokuva)

Teurastaja (Le Boucher) on Claude Chabrolin käsikirjoittama ja ohjaama ranskalais-italialainen jännityselokuva vuodelta 1970. Sen pääosissa näyttelevät Stéphane Audran ja Jean Yanne. ==Juoni== Maalaisopettajatar alkaa tapailla kylän teurastajamiestä, jonka poika on juuri päässyt siviiliin Algerian ja Indokiinan sodista. Aluksi suhde kehittyy hyvin, mutta jännitteitä ilmaantuu kun seudulla alkaa tapahtua nuorten naisten murhia. ==Vastaanotto ja myöhempi arvostus== Helsingin Sanomien Paula Talaskivi kirjoitti ensi-ilta- arviossaan Teurastajan olevan todella kaunis trilleri, kauniisti kuvattu ja maalaiskylän elämää monella tavoin valottava. Leppoisan kylätunnelman väliin Chabrol alkaa sirotella jo elokuvan alussa pieniä vihjauksia tulevasta tragediasta. Talaskivi piti tätä Chabrolin 18:tta ohjaustyötä siihen asti ehdottomasti parhaana. The New York Timesin kriitikot valitsivat Teurastajan vuonna 2004 yhdeksi kaikkien aikojen tuhannesta parhaasta elokuvasta maailmassa. == Lähteet == Luokka:Vuoden 1970 ranskalaiset elokuvat Luokka:Ranskalaiset jännityselokuvat Luokka:Vuoden 1970 italialaiset elokuvat Luokka:Claude Chabrolin ohjaamat elokuvat
FaZe Clan

FaZe Clan on yhdysvaltalainen e-urheiluorganisaatio, joka perustettiin vuonna 2010. Call of Duty- aiheisista YouTube-videoista aloittanut klaani on laajentunut vuosien saatossa maailmanlaajuiseksi e-urheiluorganisaatioksi. FaZen oma Youtube-kanava on koko palvelun tilatuin e-urheilujoukkueen pelikanava yli kuudella miljoonalla tilaajalla ja he ovat lisäksi sosiaalisen median kannattajamäärällä mitattuna maailman suurin e-urheiluorganisaatio. == Historia == Organisaatio sai alkunsa vuonna 2010, kun Call of Duty: Modern Warfare 2 -peliä pelanneet FaZe Housecat, FaZe ClipZ ja FaZe Resistance päättivät perustaa yhteisen klaanin, jonka nimeksi tuli FaZe Clan. Klaani latasi alun perin YouTube-videopalveluun pelihetkiensä kohokohtia, jotka keräsivät paljon suosiota. Vuonna 2012 Call of Duty: Black Ops II -pelin myötä klaanin suosio nousi erittäin suureksi, ja sen johdosta klaani halusi laajentaa toimintansa kohti kilpapelaamista. Uusi aikakausi alkoi, kun vuonna 2016 organisaatio päätti laajentaa toimintansa ostamalla itsellensä CS:GO- ja myöhemmin saman vuoden kesällä Overwatch-joukkueen. Nykyään organisaatiolla on joukkueet peleissä: Fortnite, Counter-Strike: Global Offensive, Call of Duty, Tom Clancy's Rainbow Six Siege, PlayerUnknown's Battlegrounds ja FIFA. == Juridiset ongelmat == FaZe-jäsen Turner 'Tfue' Tenney jätti toukokuussa 2019 kanteen FaZelle, väittäen, että ryhmä oli riistänyt häneltä liiketoimintamahdollisuuksia, he eivät olleet maksanut hänelle osuutta sponsorointirahoista, ja tämän lisäksi vei jopa 80 prosenttia hänen tuloistaan. Tenney väitti myös, että jotkut jäsenet olivat kannustaneet häntä uhkapelaamaan ja juomaan kun hän oli alaikäinen. FaZe kuitenkin julkaisi väitteen kieltävän lausunnon ja totesi, etteivät he ole keränneet rahaa Tenneyn turnausvoittojen tai sosiaalisen median tulojen perusteella. == Joukkueet == ==== Fortnite ==== * Dennis Lepore, (Cloak) * Brendan O’Brien (Jaomock) * Jason Wang (Tennp0) * Thang Phan (SpaceLyon) * Nate Hill (Nate Hill) * Patrick. (H1ghsky1) * Kyle Jackson (Mongraal) ==== Counter-Strike 2 ==== * Jonathan Jablonowski (EliGE) * David Čerňanský (frozen) * Helvjis Saukants (broky) * Finn Andersen (karrigan) * Håvard Nygaard (rain) Lähde: ==== Call of Duty ==== * Dillon Price (Attach) * Preston Greiner (Priestahh) * James Crowder (Crowder) ==== Tom Clancy's Rainbow Six Siege ==== * Gabriel Hespanhol Pinheiro Marcal (cameram4n) * Rafael Freitas Loureiro (mav) * Joao Gabriel Nerici da Silva (Yoona) * Leonardo Luis Buzzachera (Astro) * Ronaldo Koji Osawa Filho (ion) ==== PlayerUnknown's Battlegrounds ==== * Ludvik Jahnsen (Aitzy) * Ivan Kapustin (ubah) * Gustav Blønd (Gustav) * David Tillberg (Fuzzface) ==== FIFA ==== * Tassal Rushan (Tass) Striimaaja * Thomas Paparatto (ZooMaa) == Lähteet == Luokka:Yhdysvaltalaiset elektronisen urheilun seurat Luokka:Los Angelesin urheilu Luokka:Vuonna 2010 perustetut urheiluseurat